
ELŐTERJESZTÉS

Szakály Község Önkormányzata Képviselőtestületének
2020. május ___-i ülésére.

Tárgy: Szakályi Közös Önkormányzati Hivatal 2019. évi költségvetésének zárszámadása.
Tisztelt Képviselőtestület! 

A Szakályi Közös Önkormányzati Hivatal 2019. évi gazdálkodásáról a mellékelt zárszámadás-tervezetet állítottuk össze.
A Szakályi Közös Önkormányzati Hivatal 2019. december 31-ig működött a következő településekkel: Dúzs, Mucsi és Szakály mint fenntartók. 
A 2019-os évben teljesült bevételek és kiadások az 1.sz. mellékletben találhatók.

Bevételek

Intézményi működési bevételek, a Hivatal irányítószervi támogatása, működési célú pénzeszköz átvétel illetve felhalmozási bevételek alkotják.

Intézményi működési bevételek: eredeti előirányzat  8.500 eFt, módosított 8.500 eFt,  teljesítés 8.340 eFt, ami az alábbiakból tevődik össze.
· szolgáltatásból 237,- eFt, ami a Tamási Közétkeztetési Nonprofit Kft. részére nyújtott napi négyszeri étkezés
· ellátási díjak 8.058,- eFt, vendég étkezők 5.947,- eFt, gyermek étkezők 2.111,- eFt

· Egyéb működési bevételek teljesítése 45,- eFt, ami vadkár becslés megelőlegezése
Hivatal irányítószervi támogatása: eredeti előirányzat  53.939 e Ft, módosított 58.487 eFt,  teljesítés 58.487  e Ft, amely 100,0 %-ban teljesült. 
· A hivatali feladatokra kapott támogatás 33.362 eFt, vadkárbecslésből 45,- eFt, maradványból 1.528,- eFt , összes bevétel : 34.935,- eFt a kiadás 48.341,- eFt, az önkormányzati többlet hozzájárulás 13.406,- eFt
· A gyermekélelmezés esetében az állami támogatás  12.882,- eFt, saját bevétel 8.295,- eFt, maradványból 202,- eFt , összes bevétel : 21.379,- eFt, a kiadás 21.379,- eFt, az önkormányzati többlet  hozzájárulás 0,- eFt
Előző évi maradvány bevétele: eredeti előirányzat  0 e Ft, módosított 1.730 eFt,  teljesítés 1.730 e Ft. 

Bevételi főösszeg: eredeti előirányzat 62.439 e Ft, módosított 76.457 eFt, teljesítés 72.266 eFt, 94,5 %-ban teljesült.

Kiadások
Személyi juttatások: eredeti előirányzat 39.901 e Ft, módosított 45.494 e Ft, teljesítés: 43.826 eFt, 96,3 %-ban teljesült.

A járulékok teljesítése azonos szinten alakult, 100,0 %-ban teljesült.
Dologi kiadások: eredeti előirányzata 14.613 e Ft, módosított 19.902 eFt, teljesítés 17.379 e Ft, 87,3 % - ban teljesült.  
A személyi-, és dologi kiadások részletesen a 2.sz. mellékletben szerepelnek.
Pénzeszközátadás: 
Megszűnés miatt 2.545,- Ft a fenntartók részére átadásra került.

Felhalmozási kiadások: 
Nem volt.
Kiadási főösszeg összesen: eredeti előirányzat 62.439 e Ft, módosított 76.457 eFt, teljesítés 72.266 eFt, 94,5 %-ban teljesült.
A Hivatal hitellel, illetve értékpapírral nem rendelkezik. 

Európai Uniós támogatásban nem részesült. 

A Hivatal átlagosan 12 fő létszámmal működött 2019. évben.

A maradvány kimutatás a 3.sz. mellékletben található, a pénzmaradvány 0 Ft. 
A Hivatal mérlege a 4.sz. mellékletben található, a mérleg főösszege 2.544.646 Ft.
A Hivatal eredmény kimutatása az 5.sz. mellékletben található, a 2019-es év mérleg szerinti eredménye  2.853.717 Ft.

Kérem a Tisztelt Képviselőket, hogy Szakályi Közös Önkormányzati Hivatal 2019. évi költségvetése zárszámadásáról szóló, az előterjesztés mellékletét képező határozatot elfogadni szíveskedjen.
Szakály, 2020 május 27.

Tokainé dr. Mézes Mária 

